શીતળ જળ, દૂધ, મધ અને ઘી આ ચાર દ્રવ્યોનો ઉપયોગ પુરુષની શારીરિક દૈહિક પ્રકૃતિ અનુસાર નિરન્ન કોષ્ઠે એટલે કે નરણે કોઠે કરવાનો છે. આમાંથી દરેક દ્રવ્યનો અલગ અલગ ઉપયોગ કરી શકાય. બબ્બે ત્રણ-ત્રણ કે ચારેનો ભોગ ઉપયોગ પણ કરી શકાય. આ માટે સુશ્રુતનાં પ્રસિદ્ધ ટીકાકાર ડલ્કણનું કહેવું એમ છે કે એકથી વધારે દ્રવ્યનો ઉપયોગ કરવો હોય તો તેનું પ્રમાણ વિષમ રાખવું જાઈએ. વાયુ પિત્તાદિ દૈહિક ભેદથી આ ઔષધ દ્રવ્યોનો ઉપયોગ કેવી રીતે કરવો ? એ વિશે ડલ્હણાચાર્ય જણાવે છે કે, જેમની શારીરિક પ્રકૃતિ વાયુ, પિત્ત અને કફ એમ ત્રણેય સમય અવસ્થાવાળી હોય, તેમને સવારે પ્રાતઃકાળે નિરન્ન એટલે કે નરણા કોઠે શીતળ જળ પીવું જોઈએ. જેમની દૈહિક પ્રકૃતિ પિત્તપ્રધાન હોય તેમણે નરણા કોઠે શીતળ જળ પીવું જોઈએ, તેમણે નરણા કોઠી શીતળ દૂધ પીવું જાઈએ. જેમની વાયુ પિત્તાદિ બે બે દોષવાળી પ્રકૃતિ હોય તેમણે વાયુ પિત્તાદિ દોષાનુસાર બે-બે દ્રવ્યોનો ઉપયોગ નરણે નિરન્ન કોઠે કરવો જોઈએ. સવારે નરણા કોઠે શીતળ જળ પીવું, તેને આયુર્વેદમાં ઉષઃ પાન કહેવામાં આવે છે.